नेपाल लोकस्टार २ साउन अन्तिमबाट सुरु
नेपालको मोलिक लोक, सङ्गीतमा आधारित रियालिटी शो नेपाल लोकस्टार २ साउन अन्तिमबाट सुरु हुने भएको छ ।
काठमाडौं, असार १७ गते । नेपालको मोलिक लोक, सङ्गीतमा आधारित रियालिटी शो नेपाल लोकस्टार २ साउन अन्तिमबाट सुरु हुने भएको छ । काठमाडौंमा एक कार्यक्रम आयोजना गरेर आगामी साउन अन्तिमबाट नेपाल लोकस्टार २ सुरु हुने जानकारी गराइएको हो ।हिमालय टेलिभिजनबाट प्रसारण हुने शो नयाँ फर्म्याट र शैलीमा दोस्रो सिजनको तयारी सुरु हुन लागेको हो । शो साउन अन्तिमबाट हरेक मङ्गलवार र बुधवार राति ८ बजेबाट प्रसारण हुनेछ । शोको निर्णायकमा लोकगायक कुमार बस्ने, रामजी खाँण, कुलेन्द्र विश्वकर्मा र लोक गायिका ज्योती मगर छन् । शोको सञ्चालन लोकगायक प्रकाश समुतले गर्नेछन् । कार्यक्रममा वरिष्ठ गायक कुमार बस्नेतले टिमवर्क मिलेर सकेसम्म राम्रो प्रतिभावान गायक, गायिका उत्पादन गर्ने बताउनुभयो । कार्यक्रममा बोल्दै गायक रामजी खाँणले सिजन १ बाट लिएको अनुभवलाई सिजन २ मा नयाँ प्रतिभाहरुमा शेयर गर्नेछु । उहाँले यो सिजनमा पनि विगतझैँ राम्रो प्रतिभा खोज्ने बताउनुभयो । त्यस्तै, गायिका ज्योती मगरले निर्णायकमा आफ्नो शुरुवात भएको कारण केही डर लागेको बताइन् । तर यसलाई अवसरको रुपमा परिणत गरेर राम्रोभन्दा राम्रो प्रतिभाहरुलाई प्रोत्साहन गर्ने बताउनुभयो । शोको डिजिटल अडिशन सम्पन्न भइसकेको छ भने शो विजेताले २० लाख रुपियाँ नगद पाउनेछन् ।